Elizabeth May McClintock

Elizabeth May McClintock (Los Angeles, Kalifornia, AEB, 1912ko uztailaren 7a - Santa Rosa, 2004ko urriaren 19a) San Jacinto mendilerrotik gertu hazi zen estatubatuar botanikaria izan zen. Los Angeleseko Kaliforniako Unibertsitatean Lizentziatura eta Maisutza lortu zituen, eta Michigango Unibertsitatean botanikako doktoretza. Fanerogamoen taxonomian eta banaketan espezializatu zen, eta Kaliforniako bertako landareetan zentratu zen.

Kaliforniako landare inbaditzaileak dokumentatu zituen, eta Estatuan landatzen ziren landare pozoitsuen toxikotasunari buruzko informazioa bildu zuen.

 Ibilbidea 
UCLAko herbarioaren botanikaria izan zen 1941etik 1947ra. 1949tik 1977an jubilatu zen arte, Kaliforniako Zientzia Akademiako Botanika Departamentuko komisarioa izan zen. Golden Gate Parkeko zuhaitz ale asko gehitu zituen herbariora ondo dokumentatuta ez zeudela ohartu ostean. Akademian, McClintockek diskriminazio handia jasan zuen bere lanpostuan, eta sarritan esaten zioten bere lanbideak ez zuela garrantzirik panorama orokorrean. Emakumea izateagatik gutxietsi zuten, eta idazkari gisa tratatu zuten, lidergoan egon arren. Behar baino gutxiago ordaintzen zioten, eta gizonezko lankideek askotan ez zioten errespeturik.

McClintockek ingurumena babesteko bokazio naturala zuen. 1960an Panhandle Freewayri San Frantziskoko Central Freewayra gehitzeko proposamena arrakastaz borrokatu zuen eta duna tansy landare arraroa babestu zuen.

McClintock oso aktiboa izan zen komunitate botanikoan. 1976an Pacific Horticulture aldizkaria jarri zuen abian, California Horticultural Society (1945–1975) aldizkaria editatu ondoren hainbat urtez. Berkeleyko Kaliforniako Unibertsitateko Jepson Herbarium-eko kidea eta The Jepson Manual proiektuko kolaboratzailea ere izan zen. Arboretum Foundationeko kide izan zen 1956tik. Beste zazpi erakundetako kide ere izan zen, besteak beste, Botany Society of America, International Society of Plant Morphologists eta Sigma XI, ikerketa zientifikoko nazioarteko ohorezko elkartea.

Jubilatu ondoren ere, McClintockek aktiboki parte hartzen jarraitu zuen komunitate botanikoan 23 urtez, eta hainbat proiektu botaniko eta baratzezaintzan lan egin zuen. 2004an, Elizabeth McClintock doktorea modu baketsuan hil zen Santa Rosako (Kalifornia) konbalentzia-etxe batean, 92 urte zituela.

 Lanak 

 The Trees of Golden Gate Park and San Francisco. Heyday Books/Clapperstick Institute, 2001 - 244 pages. ISBN: 9781890771287.
 California flora. Book Club of California, 1995.
 The Japanese tea garden. San Francisco: John McLaren Society, 1977.
 Poisonous plants of California. Berkeley: University of California Press, c1986. ISBN: 0520055683.

 Sariak eta aintzatespenak 

 2002an Royal Horticultural Society-ren Urrezko Veitch Memorial Domina jaso zuen.

«E.M.McClinton.» laburpena Elizabeth May McClintock landareen deskribapen eta sailkapen zientifikoan autoritate gisa adierazteko erabiltzen da.

 Erreferentziak 

 Kanpo estekak 

 «Elizabeth May McClintock» Landareen Izenen Nazioarteko Indizea (IPNI). Kew Errege Lorategi Botanikoa, Harvard Unibertsitateko Herbarioa eta Australiako Herbario nazionala (ed.).

Kategoria:Emakume botanikariak
Kategoria:Emakume ikertzaileak
Kategoria:Emakume zientzialariak